armvectores/hy_wikipedia_2023 huggingface dataset:
Թրաբից

Թայսայլ (գերմ.՝ Trabitz), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը՝ 1336 մարդ 2010 թվականի դեկտեմբերի 31-ի տվյալներով։ Զբաղեցնում է 26,96 կմ2 տարածք։ Պաշտոնական կոդն է՝ 09 3 74 148։


== Ծանոթագրություններ ==
Գեղարվեստի մանկական թանգարան

Գեղարվեստի մանկական թանգարան (անգլ.՝ The Children’s Museum of the Arts), գտնվում է Չարլթոն փողոց, 103 հասցեում, Մանհեթենում (Նյու-Յորք, ԱՄՆ)։ Հիմնադրվել է Քաթլեն Շնեիդերի կողմից, 1988 թվականին։ 10.000 ոտնաչափ քառակուսի տարածքով թանգարանը վերաբացվել է 2011 թվականի հոկտեմբերին։
Թանգարանում 0-15 տարեկան երեխաները աշխատում են դասավանդող արվեստագետների հետ` սովորելով նկարչություն, քանդակագործություն, հնչյունային արվեստ, տեքստիլ և շարժական անիմացիա։ Առաքելություն ունենալով արվեստը հասանելի դարձնել բոլոր երեխաների համար` թանգարանը ծրագրեր ու համագործակցություններ է իրականացնում սահմանափակ կարողություններով, անապահով ընտանիքներից և անտուն երեխաների համար։
Թանգարանում պահվում է ավելի քան 2000 ցուցանմուշներից կազմված հավաքածու, որոնք 1930-ական թվականներից սկսած նկարվել են ավելի քան 50 տարբեր երկրների երեխաների կողմից։


== Ցուցանմուշներ ==
Թանգարանի նոր մասնաշենքում ցուցադրված է «Հանրայնացնել արվեստը» ցուցահանդեսը, որը բաղկացած է էսքիզներից, լուսանկարներից, նմուշներից և Քաիթ Հարինգի, Չրիստոյի և Ջանե Քլաուդերի, Ֆրեդենսրեիչ Հունդերթվասերի, Թրանքուի Յանքուի և Սվունի աշխատանքներից։
Նախորդ ցուցահանդեսները ներառել են «Սառնարանի դռնից այն կողմ» (2008), «Գույների սև գիրք» (2009) և «Արվեստը` ձեռքերի մեջ» (2011) ցուցադրությունները։
Իան Բերիի «Գաղտնի պարտեզը» 2017 թվականի հայտնի ինստալյացիաներից է, որտեղ նա ամբողջ պարտեզը պատրաստել է դենիմից։ Օգտագործված դենիմը  պատրաստված է եղել ԱՄՆում։ 2017 թվականին Էլեն Հարվին ցուցադրել է «Զարդարանքներ և սառնարանի այլ մագնիսներ» ցուցադրությունը։


== Գործունեություն ==
Թանգարանը արվեստի և ստեղծագործության ծրագրեր է ապահովում երեխաների և ընտանիքների որոշ խմբերի համար։ Այդ խմբերում ներառված են աուտիզմով երեխաներ, ընտանիքներ, որոնք օգտվում են կանխարգելման ծառայություններից, ընտանիքներ, որոնք գտնվում են խնամակալության տակ և աշխատում են վերամիավորման ուղղությամբ, երեխաներ, որոնք ապրում են ժամանակավոր բնակարաններում, և ցածր եկամուտ ունեցող դեռահաս ծնողներ, որոնց նմանատիպ ծրագրերն օգնում են ավարտել ավագ դպրոցի կրթությունը։ Այս նախագծերը տեղի են ունենում ինչպես թանգարանում, այնպես էլ` որպես կրթական ծրագրեր։


== Ծանոթագրություններ ==


== Արտաքին հղումներ ==
Children's Museum of the Arts - official site
Link to permanent collection
Արզական-Մեղրաձորի արգելավայր

Արզական-Մեղրաձորի արգելավայր, բնության հատուկ պահպանվող տարածք։ Կազմավորվել է 1971 թվականին։ Ունի 13532 հա տարածք և համարվում է ՀՀ մեծ տարածք ունեցող 27 արգելավայրերից մեկը։ Գտնվում է ՀՀ Կոտայքի մարզում՝ Դալար և Մարմարիկ գետերի ավազանում՝ ծովի մակարդակից 1600-2100 մ բարձրության վրա, Ծաղկունյաց լեռների արևելյան լանջերին։ Ստեղծվել է անտառային կենդանիների՝ այծյամ, ուսուրական բծավոր եղջերու, գորշ արջ, կովկասյան մայրեհավ և այլ կենդանիների պահպանության նպատակով։ Արզականի արգելավայրի անտառներում հանդիպում են չափազանց հազվագյուտ ռելիկտային կենդանատեսակներ, որոնք գրանցված են ՀՀ Կարմիր գրքում։


== Պատկերասրահ ==

		


== Ծանոթագրություններ ==
Տոոլսե ամրոց

Տոոլսե ամրոց (էստ․՝ Toolse ordulinnus, գերմ.՝ Tolsburg, ավելի վաղ՝ Vredeborch), Էստոնիայի ամենահյուսիսային ու «ամենաերիտասարդ» միջնադարյան ամրոցը, որ գտնվում է Լյաենե-Վիրումաա նահանգում՝ Կունդա քաղաքից ոչ հեռու։ Տոոլսեի ամրոցը կառուցվել է Ռակվեռե քաղաքը ծովահենների հարձակումներից պաշտպանելու նպատակով։ Ամրոցը կառուցման տարեթիվ է համարվում 1471 թ., ամրոցի հիմնադիր՝ Լիվոնյան օրդենի մագիստրոս Յոհան Վալդհաոուն ֆոն Հեերսեն։


== Պատմություն ==
Նախապես կառուցվել են եռահարկ ամրոց-տուն և աշտարակ, որոնք հետագայում դարձել են ամրոցի արևմտյան ծայրը։ 15-րդ դարի վերջին ամրոցը արդեն ուներ ներսի ու դրսի բակեր։ Ամրոցի պատերի բարձրությունը հասնում էր 14 մետրի, հաստությունը՝ 2 մետրի։ Հետագայում դարպասների վերևում կառուցվեց աշտարակ, որը պիտի պաշտպաներ քիչ ուշ կառուցված ճամբար-բակն ու ամրոցի հյուսիսարևմտյան անկյունը։
Հին տան հիմնական պատի հետևում կառուցվել է ռազմական կլոր աշտարակ։ Դրա կառուցմանը զուգահեռ ավելացվել է ամրոցի պատերի բարձրությունը։
Ամրոցի հիմնական գործառույթը նավահանգստի պաշտպանությունն էր, որն էլ իր հերթին հանդիսանում էր Ռակվեռեի ծովային դարպասը։
Ամրոցի շինարարությունը շարունակվել է երկու հարյուրամյակ։ Լիվոնյան պատերազմի ժամանակ ամրոցն ավերվել է։ Ամրոցը հիշատակվում է Տյավզինի հաշտության պայմանագրում, որով ռուսները հրաժարվում են էստոնական մի շարք ամրոցների տիրապետման իրավունքներից։ Հետագայում ամրոցը մասամբ վերականգնվել է, և 17-րդ դարում նրա մի մասը պիտանի էր օգտագործման համար։ Հյուսիսային պատերազմի ընթացքում ամրոցը ամբողջովին ավերվել է և լքվել։
1998 թվականին ամրոցի ավերակները գրանցվել են Էստոնիայի մշակույթի հուշարձանների պետական ռեգիստրում։


== Ծանոթագրություններ ==


== Արտաքին հղումներ ==
Sihtasutus Virumaa Muuseumid Toolse ordulinnusest
Տոոլսե ամրոցի նկարով նամականիշ
Ամրոցի համայնապատկերը
Ամրոցի մասին castle.lv կայքում
Ստերլինգ

Ստերլինգը (անգլ.՝ Stirling, անգլա-շոտլ.՝ Stirlin, Strivelin, գաել.՝ Sruighlea [ˈs̪t̪ruʝlə]), քաղաք է Մեծ Բրիտանիայի հյուսիսային մասում՝ Շոտլանդիա երկրամասում։ Ստերլինգը Շոտլանդիայի ամենահին քաղաքներից մեկն է։ Բնակչությունը կազմում է 33000 մարդ (2008)։ Այն համարվում է Շոտլանդիայի ամենափոքր քաղաքը։


== Քույր քաղաքները ==
 Վիլնյով-դ’Ասկ, Ֆրանսիա
 Դանեդին, ԱՄՆ
 Օբուդա, Հունգարիա
 Սամյորսայդ, Կանադա


== Հղում ==
 Մեդիաֆայլեր Stirling թեմայով Վիքիպահեստում:
Զանգակ կովկասյան

Զանգակ կովկասյան (լատ.՝ Campanula caucasica), զանգակազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա կոճղարմատավոր խոտաբույս է։ 10-20 սմ բարձրությամբ ցողունները ուղիղ կանգնած են։ Ծաղկակիրները 1 (3)-(7) 10 հատ են, խմբված կապտամանուշակագույն հուրանանման ծաղկաբույլերում։ Վարդակի և ստորին ցողունային տերևները լայն-նշտարաձև են, ձգված կոթունի և թիթեղի երկարությամբ 1-2-ին հավասար։


== Տարածվածություն ==
Հայաստանում հայտնի է միայն Սևանի ֆլորիստիկական շրջանում՝ Սոթք գյուղի շրջակայքում։ Տեսակի հիմնական պոպուլյացիան գտնվում է Կովկասի գլխավոր լեռնաշղթայի արևելյան ծայրամասում։ Հայտնի է երկու աճելավայրեր Ղարաբաղում։


== Էկոլոգիա ==
Աճում է ծովի մակարդակից 2150-2250 մ բարձրությունների վրա, ենթալպյան գոտում, մարգագետնատափաստանում քարերի մեջ։ Ծաղկում է հուլիս-օգոստոս ամիսներին, պտղաբերում՝ օգոստոս-սեպտեմբերին։


== Պահպանություն ==
Կրիտիկական վիճակում գտնվող էնդեմիկ տեսակ է։ Հայտնի է մեկ պոպուլյացիա տեսակի ընդհանուր արեալի հարավային սահմանում։ Տարածման և բնակության շրջանների մակերեսը 10 կմ²-ից պակաս է։ Տեսակին սպառնում է աճելավայրերի պայմանների փոփուխություններ՝ կապված Սոտքի ոսկու արդյունահանման կոմբինատի գործունեության ընդկայնման և արածեցման հետ։ Ընդգրկված չէ Հայասատնի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Աստված օգնական (նկար)

«Աստված օգնական» (անգլ.՝ God Speed), բրիտանացի նկարիչ Էդմունդ Լեյթոնի նկարը, հեղինակն այն  վրձնել է 1900 թվականին։


== Նկարագրություն և վերլուծություն ==
Կտավի դիմային մասում պատկերված են պատերազմ մեկնող զրահով ասպետը և նրան ճանապարհող սիրուհին։ Աղջիկը մարտիկի թևին է կապում կարմիր  ժապավեն, ինչը միջնադարում, ըստ ավանդույթի, միավորում է սիրահարներին։ Արծվառյուծի քանդակը, որը երևում է բազրիքի վրա, հանդիսանում է ուժի և զինվորական փառքի խորհրդանիշ։
Սա նկարչի այն քիչ նկարներից է, որը նա նկարել է ասպետական թեմայով։ Նկարը 1900 թվականին  ցուցադրվել է Լոնդոնի գեղարվեստի թագավորական ակադեմիայում։ Դրանից հետո Էդմունդ Լեյթոն նկարել է «Ակոլադա» (1901) և «Ձեռնադրում» (1908) նկարները։


== Նկարի ճակատագիր ==
Հեղինակը կտավը վաճառելուց հետո  այն պահպանվել է մի քանի մարդկանց մասնավոր հավաքածուներում։ 1988 թվականին  նկարը վաճառքի է հանվել «Քրիստիս» աճուրդում, որտեղ այն գնել է ամերիկացի մի կոլեկցիոներ։ 2000 թվականին  կտավը նորից հայտնվել է «Քրիստիս» աճուրդում, իսկ յոթ տարի անց՝  «Սոթբիս»  աճուրդում և որտեղ վաճառվել է բրիտանական մասնավոր հավաքածուի վրա։ 2012 թվականի մայիսի 10-ին «Սոթբիս» աճուրդի միջոցով նկարն այլ սեփականատեր է գտել, որն այն գնել է 481 250 ֆունտ ստեռլինգով։


== Ծանոթագրություններ ==
Բակուրիտուբա

Բակուրիտուբա  (պորտ.՝ Bacurituba), համայնք Բրազիլիայում՝ Մարանիան նահանգի կազմում։ Մունիցիպալիտետ, Մարանիան նահանգի կենտրոնական մարզում։ Մտնում է Լիտորալ Օսիդենտալ Մարանենսիի գավառի կազմի մեջ։ Բնակչությունը կազմում է 5 096 մարդ՝ 2006 թվականի տվյալներով։ Գրավում է 674,512 կմ2 տարածք։ Բնակչության խտությունը՝ 7,6 մարդ/կմ²։


== Պատմություն ==
Քաղաքը հիմնադրվել է 1995 թվականի հունիսի 19-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 7.146.097,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.458,09 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,569 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Բակուրիտուբաի մասին
Չյորնայա Տերեխտա

Չյորնայա Տերեխտա (ռուս.՝ Чёрная Терехта), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Մեծ Տերեխտա գետի ձախ ափով՝ 21 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100003953
Հիդրոլոգիական ուսումնասիրությունների կոդը -  115100395
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Փիթեր Բակ

Փիթեր Լորենս Բակ (անգլ.՝ Peter Lawrence Buck, դեկտեմբերի 6, 1956(1956-12-06), Բերկլի, Ալամեդա շրջան, Կալիֆոռնիա, ԱՄՆ), կիթառահար, հանդիսանում է ամերիկյան R.E.M. ռոք խմբի հիմնադիրներից մեկը և կոլեկտիվի ամենատարեց մարդը։
Կիթառիստի կարիերայից դուրս Փիթերը աշխատել է նաև պրոդյուսեր՝ գրելով երգերի բառեր։


== Սկավառակագրություն ==


=== R.E.M. ===
1983 թվականին — Murmur
1984 թվականին — Reckoning
1985 թվականին — Fables of the Reconstruction
1986 թվականին — Lifes Rich Pageant
1987 թվականին — Document
1988 թվականին — Green
1991 թվականին — Out of Time
1992 թվականին — Automatic for the People
1994 թվականին — Monster
1996 թվականին — New Adventures in Hi-Fi
1998 թվականին — Up
2001 թվականին — Reveal
2004 թվականին — Around the Sun
2008 թվականին — Accelerate


=== Eels ===
2005 թվականին — Blinking Lights and Other Revelations


== Ծանոթագրություններ ==
Մայորշչինա (գյուղ, Կոզելշչինայի շրջան)

Անվան այլ կիրառումների համար տե՛ս՝ ՄայորշչինաՄայորշչինա (ուկրաիներեն՝ Майорщина), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Մայորշչինա գյուղում բնակվում էր 40 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
OpenCola

OpenCola, կոլայի ապրանքանիշ, որն արտադրում է համանուն զովացուցիչ ըմպելիք, եզակի է նրանով, որ պատրաստման բաղադրատոմսն ազատորեն հասանելի է։ Յուրաքանչյուր ոք կարող է ինքնուրույն պատրաստել այս ըմպելիքը, ինչպես նաև փոփոխել և կատարելագործել դրա բաղադրատոմսը, քանի որ այն տարածվում է GNU General Public License-ի արտոնագրով։


== Պատմություն ==

Ըմպելիքն սկսել է օգտագործվել նույնանուն կանադական ընկերության կողմից, որը ստեղծվել է 1999 թվականին և զբաղվել է պիրինգային ցանցերի համար հավելվածների մշակմամբ՝ որպես գովազդային քայլ։ Մի քանի տարի շարունակ համակարգչային ցուցահանդեսներում այցելուներին առաջարկվում էին խմիչքի թիթեղյա տարաներ, որոնք իրենց համով հիշեցնում էին Կոկա-Կոլայի հայտնի ըմպելիքը, որի վրա նշվում էր դրա բաղադրությունը և տեղադրվում էր ընկերության կայք այցելելու հրավեր, որտեղ կարելի էր գտնել խմիչքի պատրաստման բաղադրատոմսը և ամբողջական հրահանգները։ Բաղադրատոմսը տարածվել է GNU GPL արտոնագրի ներքո, ինչը թույլ էր տալիս յուրաքանչյուրին պատրաստել OpenCola-ն և դրա ցանկացած փոփոխություն տան պայմաններում։
Ընկերությունը հանրությանը հայտնի է դարձել, առաջին հերթին, որպես խմիչք արտադրող, և իր գոյության ողջ ընթացքում իրացրել է OpenCola ըմպելիքի շուրջ 150,000 տարա։
2003 թվականին այն «կլանվել է» Open Text Corporation ընկերության կողմից։ Ըմպելիքի արտադրությունն ու աջակցությունը դադարեցվել են։ Այնուամենայնիվ, ըմպելիքը մնում է հանրաճանաչ՝ որպես open source-ի (բաց կոդով ծրագրակազմ) սկզբունքների խորհրդանիշ։


== Համի բանաձև ==
OpenCola-ի բուրահաղորդչի բանաձևը.

10,0 գ արաբական խեժ
3,5 մլ նարնջի յուղ
3,0 մլ ջուր
2,75 մլ լայմի յուղ
1,25 մլ չինական դարչին
1,0 մլ կիտրոնի եթերայուղ
1,0 մլ մշկընկույզի եթերայուղ
0,25 մլ գնձի եթերայուղ
0,25 մլ ներոլի եթերայուղ
0,25 մլ նարդոսի յուղ


== Տես նաև ==
Vores Øl
Կոլա


== Ծանոթագրություններ ==


== Արտաքին հղումներ ==
How to Make OpenCola: 10 steps Արխիվացված է Մարտ 6, 2020 Wayback Machine-ի միջոցով:
Soft Drink Formula
OpenCola Softdrink Formula
Կուրգաշլա

Կուրգաշլա (ռուս.՝ Кургашла, բաշկիրերեն՝ Ҡурғашлы), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 347 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3320) Նամբա

(3320) Նամբա (անգլ.՝ Namba), աստերոիդ աստերոիդների հիմնական գոտում։ Հայտնաբերվել է 1982 թվականի նոյեմբերի 14-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,458131 ա. մ., առավելագույնը մոտենում է 2,3373 ա. մ. հեռավորության վրա և հեռանում 2,579 ա. մ.։ Արեգակի շուրջ մեկ ամբողջական պտույտ է կատարում 1407,69 երկրային օրվա ընթացքում, իր ուղեծրով շարժվելով միջինում 0,255739 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3320) Նամբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեկո

Բեկո, ավերակ գյուղ Արևելյան Հայաստանում, Կարսի մարզի Արդահանի գավառում։
Գյուղը նշված է Կովկասի 5 վերստանոց քարտեզում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Մակջի

Ժոզեֆ Մակգինտի Նիկոլ (անգլ.՝ Joseph McGinty Nichol, օգոստոսի 9, 1968(1968-08-09), Կալամազու, Միչիգան, ԱՄՆ, ավելի հայտնի է որպես Մակջի (անգլ.՝ McG), ամերիկացի կինոռեժիսոր և կինոպրոդյուսեր, ինչպես նաև քսանմեկերորդ դարի երաժշտական պրոդյուսեր։
Իր կարիերան սկսել է երաժշտական ինդուստրիայից, տեսահոլովակներ նկարելով և երգեր հրապարակելով։ Ավելի ուշ անցավ կինեմատորգրաֆի աշխատանքին, և շուտով հայտնի դարձավ իր առաջին ֆիլմով՝ «Չարլի հրեշտակները» (2000), դառնալով ամենամեծ գումարը հավաքած ֆիլմն այդ ընթացքում։ Հետո նա ևս մի քանի ֆիլմ նույնպես նկարահանեց, օրինակ՝ «Տերմինատոր։ Փրկիչը», ինչպես նաև պրոդյուսերություն է արել մի քանի հեռուստասերիալների, ինչպիսիք են «Միայնակ սրտեր»-ը և «Գերբնական»-ը։
Մակջին նաև ունի իր սեփական պրոդյուսերական ընկերությունը՝ Wonderland Sound and Vision, որը հիմնադրվել է 2001 թվականին, և կառավարում է ֆիլմերի և հեռուստասերիալների արտադրություն, սկսած Չարլի հրեշտակները 2-ից (2003)։


== Կենսագրություն ==
Մակջի (McG), իրական անունը և ազգանունը Ժոզեֆ Մակգինտի Նիկոլ (Joseph McGinty Nichol), որտեղ Մագնիտին նրա մոր կանացի անունն է, ծնվել է 1986 թվականի օգոստոսի 9-ին Միչիգան նահանգի Կալամազո քաղաքում։ Ժոզեֆի ծնվելուց հետո նրա ծնողները տեղափոխվեցին Կալիֆոռնիա նահանգի Նյուբորտ Բիչ քաղաք։
Սովորել է Կալիֆոռնիական Իրվայն քաղաքի համալսարանում, որտեղ ստացել է բակալավրական հոգեբանության աստիճան։
Ժամանակի ընթացքում անցել է հոլովակների արտադրությանը, Sugar Ray-ի «Fly» և «Every Morning» երգերի համար տեսահոլովակ տարածելով, Fastball-ի համար «The Way»-ի վերաբերյալ, Smash Mouth խմբի համար «Walkin' On the Sun» և «All Star» երգերի վերաբերյալ տեսահոլովակներ, իսկ The Offspring խմբի համար հոլովակ «Pretty Fly (for a White Guy)» երգի վերաբերյալ։
Մակջին նաև ունի իր սեփական պրոդյուսերական ընկերությունը՝ Wonderland Sound and Vision, որը հիմնադրվել է 2001 թվականին, և կառավարւմ է ֆիլմերի և հեռուստասերիալների արտադրություն, սկսած Չարլի հրեշտակները 2-ից (2003)։
Մի շարք աշխատանքներից հետո առաջարկեց նկարահանել «Տերմինատոր»-ի ֆանտաստիկ շարքի շարունակությունհը։ Այն էկրաններին է դուրս եկել 2009 թվականի մայիսին «Տերմինատոր։ Փրկիչը» վերնագրով։


== Ֆիլմագրություն ==


== Ծանոթագրություններ ==


== Արտաքին հղումներ ==
Biography on Hollywood.com
Հետքեր ասֆալտի վրա

«Հետքեր ասֆալտի վրա» (ռուս.՝ «Следы на асфальте»), նկարված մուլտիպլիկացիոն ֆիլմ՝ ստեղծված 1964 թվականին Վյաչեսլավ Կոտյոնոչկինի կողմից և Վլադիմիր Դանիլովի կողմից։


== Սյուժե ==
Փոքրիկ շնիկն ու փորձառու շունը գնում են կորած տղային (շնիկի տիրոջը) գտնելու։ Ասֆալտի վրայի հետքերից նրանք հասկանում են, որ տղան հեծանիվ վարելիս չի պահպանել ճանապարհային երթևեկության կանոնները, ինչի արդյունքում վթարի է ենթարկվել ու հայտնվել հիվանդանոցում։


== Ստեղծողներ ==


== Մրցանակներ ==
1967 – Սոցերկրների աշխատանքի պահպանության մասին ֆիլմերի IV միջազգային կինոփառատոն Բուդապեշտում — Արծաթե մեդալ տիկնիկային ու նկարված ֆիլմերի կատեգորիայում։


== Հետաքրքիր փաստեր ==
«Հետքեր ասֆալտի վրա» մուլտֆիլմում կիրառվել է ֆոտոֆակտուրայի օգտագործումը՝ որպես տեխնոլոգիական նորարարություն նկարված մուլտիպլիկացիայում ֆոների պատրաստման բազմազան եղանակների շարքում։


== Վերաթողարկում ==
Մուլտֆիլմը բազմիցս թողարկվել է DVD-ով մուլտֆիլմերի հավաքածուներում.

«Քեռի Ստյոպան՝ միլիցիոներ» («Սոյուզմուլտֆիլմ»), սկավառակում ընդգրկված մուլտֆիլմեր՝ «Քեռի Ստյոպան` միլիցիոներ» (ռուս.՝ «Дядя Стёпа — милиционер»), «Վտանգավոր չարաճճիություն» (ռուս.՝ «Опасная шалость»), «Հետքեր ասֆալտի վրա» (ռուս.՝ «Следы на асфальте»), «Հետաքննիչ» (ռուս.՝ «Следопыт»), «Արջուկը ճանապարհին» (ռուս.՝ «Медвежонок на дороге»), «Կարելի է և չի կարելի» (ռուս.՝ «Можно и нельзя»), «Խիզախ տեսուչ Մամոչկինը» (ռուս.՝ «Бравый инспектор Мамочкин»), «Ճանապարհային հեքիաթ» (ռուս.՝ «Дорожная сказка»)։


== Ծանոթագրություններ ==


== Գրականություն ==
Фильмы-сказки: сценарии рисованных фильмов. Выпуск 9. — М.: Искусство, 1969. — 224 с. — 100 000 экз..Բովանդակություն՝ 

Վ. Կորոստիլյով, «Վովկան Յոթ սար հեռու գտնվող թագավորությունում» (ռուս.՝ «Вовка в Тридевятом царстве») – էջ 5
Վ. Սուտեև, «Ձկնորս կատուն» (ռուս.՝ «Кот-рыболов») – էջ 25
Վ. Սուտեև, «Աքաղաղն ու ներկերը» (ռուս.՝ «Петух и краски») – էջ 35
Ֆ. Խիտրուկ, «Արջուկը» (ռուս.՝ «Топтыжка») – էջ 47
Գ. Բալ, Գ. Ցիֆերով, «Ալյոշայի հեքիաթները» (ռուս.՝ «Алёшины сказки») – էջ 65
Լ. Զուբկովա, «Հեքիաթ ծեր մայրու մասին» (ռուս.՝ «Сказка о старом кедре») – էջ 81
Վ. Դանիլով, «Հետքեր ասֆալտի վրա» (ռուս.՝ «Следы на асфальте») – էջ 97
Լ. Բելոկուրով, «Գունան բատոր» (ռուս.՝ «Гунан-батор») – էջ 113
Ա. Կումմա, Ս. Ռունգե, «Խոզուկ-խնայատուփ» (ռուս.՝ «Свинья-копилка») – էջ 125
Ժ. Վիտենզոն, «Շնիկը» (Ձեռնոցը) (ռուս.՝ «Щенок», Варежка) – էջ 135
Ա. Խմելիկ, «Իվան Սեմյոնովի կյանքն ու տառապանքները» (ռուս.՝ «Жизнь и страдания Ивана Семёнова») – էջ 145
Ն. Գերնեգ, «Ուզում եմ համարձակ լինել» (ռուս.՝ «Хочу быть отважным») – էջ 159
Մ. Վոլպին, «Քաջ դերձակը» (ռուս.՝ «Храбрый портняжка») – էջ 175
Ն. Էրդման, «Ճանապարհորդ գորտը» (ռուս.՝ «Лягушка-путешественница») – էջ 205


== Արտաքին հղումներ ==
«Հետքեր ասֆալտի վրա» «Հայրենական կինոյի հանրագիտարան» կայքում
«Հետքեր ասֆալտի վրա» մուլտֆիլմը «Անիմատոր.ռու» կայքում
«Հետքեր ասֆալտի վրա» մուլտֆիլմը Յութուբում
Լյաենե-Սաառե (Էստոնիայի շրջան)

Լյաենե-Սաառե շրջան (էստ․՝ Muhu vald), շրջան Էստոնիայի Սաարեմաա նահանգում։ Շրջանի կենտրոնն է Կուռեսաառե քաղաքը։
Լյաենե-Սաառե շրջանը ստեղծվել է Լյումանդա, Կեռլա և Կաառմա շրջանների միաձուլումից հետո 2014 թվականի դեկտեմբերի 14-ին։
During the administrative-territorial reform in 2017 թվականի ադմինիստրատիվ-տարածքային ռեֆորմից հետո Սաարեմա կղզու բոլոր 12 մունիցեպալիտետները միավորվել են մեկ ի մեջ – Սաարեմա շրջան։


== Բնակչություն ==
2014 թվականի տվյալներով շրջանում բնակվում էին 7200 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2016-01-09 at the Wayback Machine. (էստոներեն)
Մեղվահովիտ

Մեղվահովիտ (նախկին անվանումը` Ղարաիսա),
գյուղ Հայաստանի Հանրապետության Լոռու մարզի Տաշիրի տարածաշրջանում, Տաշիր քաղաքից մոտ 10 կմ արևմուտք` Լոռիգետի հովտում։ Վերանվանվել է Մեղվահովիտ 1991 թ. ապրիլի 3-ին։ 2017 թվականից մտնում է Տաշիր համայնքի կազմի մեջ։


== Պատմություն ==
Մեղվահովիտ գյուղը հիմնադրվել է 1896 թվականին, վերաբնակեցվել է 1989 թ. Ադրբեջանից բռնագաղթված փախստականների, շրջակա գյուղերի և Ջավախքի վերաբնակիչների կողմից։
Գյուղում և շրջակայքում պահպանվել են ամրոց (միջնադար), գյուղատեղիներ, մատուռ, դամբարաններ (մ.թ.ա. 2-րդ-1-ին հազարամյակ), քարայր, կամուրջ, ջրաղացներ, գերեզմանոցներ։


== Բնակչություն ==
Ըստ ՀՀ 2011 թ. մարդահամարի արդյունքների` Մեղվահովիտի մշտական բնակչությունը կազմել է 105, առկա բնակչությունը` 103 մարդ։ Նախկինում եղել է ադրբեջանաբնակ գյուղ։
Մեղվահովիտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, երկրագործությամբ և պտղաբուծությամբ։


== Աղբյուրներ ==
Մեղվահովիտ համայնքի մասին(չաշխատող հղում)
Հայաստանի Հանրապետության բնակավայրերի բառարան Archived 2014-09-12 at the Wayback Machine.


== Ծանոթագրություններ ==
Քեփթն Ջեք

Քեփթն Ջեք (անգլ.՝ Captain Jack), եվրադանս ժանրում կատարող գերմանական խումբ։ Խումբը առավելապես հայտնի է "Captain Jack" երգի շնորհիվ, որը բազմաթիվ եվրոպական երկրներում ժամանակին գլխավորում էր լավագույն չարթերը։


== Սկավառակագրություն ==


=== Ստուդիական ալբոմներ ===


=== Սինգլեր ===


== Ծանոթագրություններ ==


== Արտաքին հղումներ ==
Պաշտոնական կայքը
Վիրի Նուրյոյ

Վիրի Նուրյոյ (ֆր.՝ Viry-Noureuil), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Շոնի կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02820։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 1829 մարդ։ 


== Տնտեսություն ==
2010 թվականին 1229 մարդկանցից (15—64 տարեկան) 857-ը եղել են առավել ակտիվ տնտեսվարողներ, 372-ը եղել են համեմատաբար ոչ ակտիվ (ակտիվության ցուցանիշը կազմել է 69,7 %, 1999 թվականին եղել է 67,8 %)։ 857 ակտիվ քաղաքացիներից 778-ը աշխատել են տարբեր ձեռնարկություններում (425 տղամարդ և 353 կին), անաշխատունակների թիվը կազմել է 79 մարդ (47 տղամարդ և 32 կին)։ 372 ոչ ակտիվ մարդկանցից 120-ը եղել են կամ աշակերտ կամ էլ ուսանող, 126-ը եղել են թոշակառու, 126-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիրի Նուրյոյ ազգային համալսարի վիճակագրությունը (ֆր.)


== Ծանոթագրություններ ==
Կամրջակ (գետ)

Կամրջակ, գետակ Հայաստանի Սյունիքի մարզում, Սիսիան գետի ձախ օժանդակը։ Սկիզբ է առնում Զանգեզուրի լեռներից և Դրունք լեռնանցքից 2 կմ հյուսիսում միանում մայր գետին։ Երկարությունը՝ 8 կմ։


== Ծանոթագրություններ ==
Լերդալի թունել

Լերդալի թունել (նորվ.՝ Lærdalstunnelen), ավտոմոբիլային թունել, որը իրար է միացնում Նորվեգիայի արևմտյան մասում գտնվող Սոգն-օգ-Ֆյուրանե ֆյուլքեյի (մարզիի) Լերդալ և Էուրլան կոմունաները (համայնքները)։ Թունելը հանդիսանում է E16 ավտոմայրուղու Օսլո-Բերգեն հատվածի կարևորագույն հանգույց։


== Պատմություն և տեղնիկական բնութագիր ==
Թունելի երկարությունը 24,5 կմ է, որի կառուցումը սկսվել է 1995 թվականին։ Շինարարությունը ավարտվել է 2000 թվականին։ Այն հանդիսանում է աշխարհի ամենաերկար ավտոմոբիլային թունելը՝ 8 կմ-ով գերազանցելով շվեյցարական Գոտարդ թունելին։ Լեռը, որի միջով անցնում է թունելը, ունի 1600 մ բարձրություն։
Լերդալի թունելի առանձնահատկություններից է համարվում նաև այն, որ ներսում կառուցվել է 3 հատ հսկայական չափերի խութեր, որոնք տեղակայված են իրարից գրեթե նույն հեռավորության վրա՝ բաժանելով թունելը 4 հավասար երկարության մասերի։ Արհեստական խութերը փորվել են այն նպատակով, որ վարորդները կարողանան կանգնեն և հանգստանան՝ թուլացնելով փակ տարածքից առաջացած ճնշումը։  


== Արտաքին հղումներ ==
Թունելի պաշտոնական կայքը:
Նորվեգիա-2006 Archived 2009-12-18 at the Wayback Machine.
Օսլո-Բերգեն ճանապարհորդության վերաբերյալ մեկնաբանություններ:
Անցումը թունելով ՅուԹյուբում
Իբէյ

ԻբԷյ (անգլ.՝ eBay) էլեկտրոնային աճուրդ իրականացնող ընկերությունը։ Ստեղծվել է 1995 թվականին։
1995 թվականին Պիեր Օմիդյարը հիմնադրեց «eBay» էլեկտրոնային աճուրդ իրականացնող ընկերությունը։ Էլեկտրոնային աճուրդների իրականացման ֆորմատը նշանակում է, որ ընկերությունը ծախսեր չի իրականացնում պահեստավորման տարածքների և առևտրային աշխատակիցների անձնակազմի պահպանման վրա։
«eBay» ընկերությունը օգնում էր կոլեկցիորներին գտնել հավաքածուի իրեր, վաճառողներին՝ բարձրացնել եկամուտները, իսկ զեղչերի սիրահարներին իրի համար ավելի քիչ վճարելու հնարավորությունը։
1999 թվականին «eBay»-ի անունն ասոցացվում էր էլեկտրոնային աճուրդների հետ։ 2000 թվականի սկզբներին ընկերությունն ուներ վեբ-աճուրդների մակարդակի ամենալայն ցանցն աշխարհում, ինչը հնարավորություն է տալիս մարդկանց ոչ ավանդական, բայց գրավիչ ձևով գնել և վաճառել ամենատարբեր առարկաներ։ 
Ընկերության առաքելությունն է՝ «օգնել մարդկանց վաճառել աշխարհում հնարավոր ամեն ինչ»։ «eBay»-ի հայեցակարգն էր. «ստեղծել մի վայր, որտեղ կարելի է բիզնես վարել, ինչպես հին ու բարի ժամանակներում, երբ յուրաքանչյուր գնորդ և վաճառող ճանաչում էին միմյանց անձնապես և վստահում էին միմյանց»։
1998 թվականին ընկերության ղեկավարությունը ստանձնեց Մարգարետ Ուիտմորը, ով այդ ժամանակ աշխատում էր, որպես գլխավոր մենեջեր «Hasbro» ընկերության բաժիններից մեկում։ Մարգարատը՝ շնորհիվ իր փորձի «Haspro - Teletubbies», «Playskooi»(չաշխատող հղում), և «Mr. Potato Head» ապրանքանիշերի գլոբալ առաջխաղացման բնագավառում հրաշալի ղեկավար էր և փաստացիորեն դարձավ ընկերության դեմքը։
1999 թվականի վերջում «eBay»-ում աճուրդի էր հանվել 3000 անվանացանկի ավելի քան 3 մլն. առարկա։ Վաճառողները և պոտենցիալ գնորդները կարող էին տեսակավորել ցուցակներն ըստ անվանումների, ոլորտների, բանալի բառերի, գնորդների անունների կամ աճուրդի ամսաթվի։ Ընկերության վեբ-կայքում գրանցված էր ավելի քան 10 մլն. օգտատեր, օրական կայքում ֆիքսվում էր 1.8 մլն. այցելություն և դիտվում էր ավելի քան 375 հազ. ապրանք։


== Մրցակցային ռազմավարություն ==
«eBay»-ը մշակել է մրցակցային ռազմավարության երեք ռազմավարական մոդել։ Առաջին հերթին կարգավորում է ռազմավարական համագործակցությունը արժեքների շղթայի բոլոր օղակներում(ստեղծելով տպավորիչ փաթեթ ավելի քան 250 պայմանագրերից, այնպիսի ընկերությունների հետ ինչպիսիք են America Onlin,Yahoo.com,Warner Brothers(չաշխատող հղում) և այլն)։ Երկրորդ՝ ընկերությունը անընդհատ հավաքագրում է հաճախորդների մեկնաբանությունները և ստացված տեղեկատվության հիման վրա բարելավում իր գործունեությունը։ Երրորդ՝ «eBay»-ը անընդհատ հետազոտում է արտաքին միջավայրը՝ նոր հնարավորություններ գտնելու նպատակով։
«eBay»-ի ղեկավարությունը առանձնացրել է 9 ցուցանիշ, որոնցով ընկերությունը ստիպված է մրցակցել մրցակիցների հետ՝

ապրանքների ծավալը և տեսականին,
մասնակիցների թվաքանակը,
համայնքի անդամների համագործակցությունը,
հաճախորդների սպասարկումը,
առաքման և վճարման երաշխիքները,
ապրանքային նշանի իմիջը,
վեբ-կայքի դիզայնը,
կանխավճարները և գները,
փնտրելու միջոցների որակը։


== Ծանոթագրություններ ==
Մարտին Էննալսի անվան մրցանակ

Մարտին Էննալսի անվան մրցանակ, միջազգային մրցանակ «բացառիկ քաջություն» ցուցաբերած իրավապաշտպանների համար։ Հիմնադրվել է 1993 թվականին։ Հայտնի է նաև «Իրավապաշտպանների Նոբելյան մրցանակ» անվամբ։


== Նկարագիր ==
Մրցանակի նպատակն իրավապաշտպանների անվտանգությունն ապահովելն է` հեռուստատեսության, ռադիոյի, համացանցի և մամուլի միջոցով ուշադրություն հրավիրելով նրանց ճակատագրին։
Մրցանակի դրամական մասը կազմում է 20 000 շվեյցարական ֆրանկ։ Մրցանակաբաշխությունն անցկացվում է Ժնևում ամեն տարվա հոկտեմբեր ամսին։
Մրցանակն անվանվել է «Amnesty International»-ի նախկին գլխավոր քարտուղար Մարտին Էննալսի պատվին։
Տասը առաջատար իրավապաշտպանական կազակերպությունների ներկայացուցիչներից բաղկացած միջազգային ժյուրին ամեն տարի ընտրում է հաղթողին։ Ժյուրիի անդամներն են «Amnesty International»-ը, «Human Rights Watch»-ը, Մարդու իրավունքների միջազգային ֆեդերացիան, Խոշտանգումների դեմ համաշխարհային կազմակերպությունը, Իրավաբանների միջազգային հանձնաժողովը, «Front Line Defenders»-ը, «Human Rights First»-ը, «International Service for Human Rights»-ը, «Diakonie Germany»-ն և Իրավապաշտպանական կազմակերպությունների եվրոպական միությունը` HURIDOCS:


== Դափնեկիրներ ==
1994` Ու Հունդա (Չինաստան)
1995` Ասմա Ջահանգիր (Պակիստան)
1996` Clement Nwankwo (Նիգերիա)
1997` Բիշոփ Սամուել Ռուիզ Գարսիա (Մեքսիկա)
1998` Dr Eyad El Sarraj (Պաղեստին)
1999` Նատաշա Կանդիչ (Հարավսլավիա)
2000` Immaculée Birhaheka (Կոնգո)
2001` Peace Brigades International (Կոլումբիա)
2002` Jacqueline Moudeina (Չադ)
2003` Alirio Uribe Muñoz (Կոլումբիա)
2004` Լիդիա Յուսուպովա (Ռուսաստան)
2005` Aktham Naisse (Սիրիա)
2006` Akbar Gandji (Իրան) et Arnold Tsunga (Զիմբաբվե)
2007` Rajan Hoole (Շրի Լանկա), Kopalasingham Sritharan (Շրի Լանկա) и Pierre Claver Mbonimpa (Բուրունդի)
2008` Մութաբար Թաջիբաևա (Ուզբեկստան)
2009` Emad Baghi (Իրան)
2010` Muhannad Al-Hassani (Սիրիա)
2011` Kasha Jacqueline Nabagesera (Ուգանդա)
2012` Luon Sorvath (Կամբոջա)
2013` Joint Mobile Group (Ռուսաստան)
2014` Alejandra Ancheita (Մեքսիկա)
2015` Ահմեդ Մանսուր (ԱՄԷ)
2016` Իլհամ Թոհտի (Չինաստան)
2017` Մուհամեդ Զարի (Եգիպտոս)
2019` Աբդուլ Ազիզ Մուհամադ (Սուդան)


== Ծանոթագրություններ ==
Գաբրիել Անվար

Գաբրիել Անվար (անգլ.՝ Gabrielle Anwar, փետրվարի 4, 1970(1970-02-04), Լեյլհեմ, Spelthorne, Սյուրեյ, Անգլիա, Միացյալ Թագավորություն), բրիտանացի դերասանուհի։ Հայտնի դերերից են Մարգարետ Թյուդորը «Թյուդորներ», Ալ Պաչինոյի հետ տանգոյի տեսարանը «Կնոջ բույրը» ֆիլմում, ինչպես նաև Ֆիոնա Գլենանի դերը «Սև նշան» սերիալում։


== Կենսագրություն ==
Գաբրիել Անվարը ծնվել է Սուրրեյ կոմսությունում՝ Լեյլխեմեում, դերասանուհի Շիրլի Հիլլսի և կինոմոնտաժող Տարիկ Անվարի ընտանիքում։ Նրա հայրը ծնվել է Դելիում՝ Հնդկաստանում, ավստրիացի հրեուհու և ինդուսի ընտանիքում։ Նրա մայրը անգլիացի է։ Գաբրիելը սովորել է Լեյխեմի տարրական դպրոցում (անգլ.՝ Laleham C of E Primary) և 1995 թվականից մինչև 1982 թվականները միջնակարգ դպրոցում, դպրոցն ավարտելուց հետո 1982 թվականին կայացած համերգի ժամանակ Գաբրիելը հայտնվել է կարճ բեմում, որտեղ առաջին անգամ դրսևորվեց իր ոգևորությունը դերասանական արվեստում։ Նա դերասանական վարպետություն և պար է սովորել Իտալիայի Կոնտի թատերական արվեստի ակադեմիայում (անգլ.՝ Italia Conti Academy of Theatre Arts)։
Համաշխարհային ճանաչում է ձեռք բերել «Կնոջ բույրը» (1992 թվական) ֆիլմի Էկրան բարձրանալուց հետո, որում նա նկարահանվել է տանգոյի կատարման դրվագում «Por una cabeza» Ալ Պաչինոյի հետ միասին։
Առաջին անգամ հանդես է եկել 15 տարեկան հասակում բրիտանական հեռուստաընկերությունում, հետո տեղափոխվել է Հոլիվուդ, դերասանական կարիերայի գագաթնակետը եղել է 1992-1995 թվականներին։
2008 թվականին դարձել է ԱՄՆ-ի քաղաքացի։
Ներկայումս նկարահանվում է ամերիկյան մի շարք հեռուստատեսային սերիալներում, որոնց թվում են «Հրատապ ծանուցում» և այլ նախագծերում։


== Անձնական կյանք ==
1988-1995 թվականներին Գաբրիելը քաղացիական ամուսնության մեջ է եղել դերասան Կրեյգ Շեֆֆերի հետ։ Նախկին զույգը ունի աղջիկ՝ Ուիլլոու Էկսիլիյա Անվարը (ծնվ.08.11.1993)
Շեֆֆերի հետ բաժանումից հետո Գաբրիելը ամուսնացած է եղել դերասան Ջոն Վերիի հետ։ Նախկին ամուսինները ունեն երկու երեխա՝ տղան Հրյուգո Վերին (ծնվ. 2001) և աղջիկը Պեյսլի Վերին (ծնվ. 2004)։
2015 թվականի օգոստոսի 30-ից Գաբրիելն ամուսնացել է երկրորդ անգամ ռեստորանատեր Շարիֆ Մալնիկի հետ, որի հետ նա սկսել էր հանդիպել իրենց հարսանիքից 5 տարի առաջ։


== Ֆիլմագրություն ==


== Ծանոթագրություններ ==
Անիսկի (գյուղ, Ռուդնյանսկի շրջան)

Անիսկի (ռուս.՝ Аниськи), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուրդիր Էլիասոն

Գյուրդիր Էլիասոն (իսլ.՝ Gyrðir Elíasson, ապրիլի 4, 1961(1961-04-04), Ռեյկյավիկ, Իսլանդիա), իսլանդացի գրող և թարգմանիչ։


== Կենսագրություն և գրական գործունեություն ==
Էլիասոնը ծնվել է Ռեյկյավիկում, սակայն մանկությունն անցկացրել է Սյոյդաուրկոուկյուրում, որը ոչ մեծ քաղաք է երկրի հյուսիսում։ 1982 թվականին ավարտել է հանրակրթական դպրոցը։ Ակադեմիական կրթություն ստանալու ընթացքում՝ համալսարանում սովորելիս, սկսել է գրել բանաստեղծություններ։ Նրա առաջին գիրքը, որ եղել է բանաստեղծութունների ժողովածու Svarthvít axlabönd (Սև-սպիտակ տաբատակալներ) խորագրով, լույս է տեսել 1983 թվականին։
Էլիասոնն սկսել է նաև թարգմանություններ կատարել անգլերենից՝ իսլանդացի գրողների պարտականությունը համարելով թարգմանություններին մասնակցելը։ Նրա թարգմանությունների թվում են Ռիչարդ Բրոտիգանի չորս ստեղծագործությունները։ Գյուրդիրն զբաղվել է նաև Ամերիկայի բնիկների ստեղծագործությունների թարգմանություններով։
Էլիասոնը հեղինակել է բանաստեղծությունների տասնյակ ժողովածուներ և արձակի հինգ գիրք։ Նրա ոճը համարում են «խիստ անձնական»։
Գյուրդիր Էլիասոնն ապրում է Ռեկյավիկում, ամուսնացած է, ունի երեք երեխա։


== Մրցանակներ ==
Էլիասոնն արժանացել է Հյուսիսային խորհրդի գրական հեղինակավոր մրցանակի 2011 թվականին իր պատմվածքների Milli trjánna (Ծառերի միջև) ժողովածուի համար։ 2000 թվականին նրա «Դեղին տուն» ժողովածուն արժանացել է Իսլանդական գրական մրցանակի և Halldor Laxnes մրցանակի գրականության ոլորտում։


== Ստեղծագործություններ ==
Անգլերեն թարգմանված ստեղծագործություններ՝

The Wandering Squirrel (Gangandi íkorni — «Թափառող սկյուռ») (վեպ)
The Book of Sandá River (Sandárbókin — «Սանդա գետի գիրքը») (վեպ)
Stone Tree («Steintré» — «Քարե ծառ») (պատմվածքներ, 2003)
A Few General Remarks on the Cooling of the Sun (Nokkur almenn orð um kulnun sólar — «Մի քանի ընդհանուր դիտողություններ Արևի սառչելու վերաբերյալ») (պոեզիա)Թարգմանություններ իսլանդերեն

«The Education of Little Tree», Ֆորեստ Քարթերի վեպը, (իսլանդերեն՝ «Uppvöxtur Litla Trés»)


== Ծանոթագրություններ ==


== Արտաքին հղումներ ==
Bokmenntir authors listed under «G», Elíasson being the bottom name
About his poetical works (spanish and french)
Զանգվածային սպանություն Բագայում (2015)

Զանգվածային սպանություն Բագայում, Նիգերիայի հյուսիս-արևելքում, Բոռնո նահանգի Բագա քաղաքում 2015 թվականի հունվարի 3-ից մինչև 7-ը հինգ օրվա ընթացքում «Բոկո հարամ» իսլամիստական ահաբեկչական կազմակերպության կողմից իրականացրած զանգվածային սպանությունների շարք, ըստ որոշ տվյալների, որոնք շարունակվում են մինչ օրս։ Amnesty International-ի հունվարի 9-ի հայտարարության համաձայն, «Բոկո հարամը», որը վերահսկողություն է սահմանել Բագայի և երկրի հյուսիս-արևելքի այլ քաղաքների նկատմամբ, պատասխանատու է 2000-ից ավելի մարդկանց, այդ թվում՝ երեխաների և տարեցների մահվան համար։
2015 թվականի հունվարի 3-ին «Բոկո հարամ» զինված ջոկատները գրավել էին Նիգերիայի բանակի ռազմակայանը Բագա քաղաքի մոտ, «Multinational Joint Task Force» կազմակերպության նախկին կենտրոնակայանը, որտեղ տեղակայված էին զորքեր Չադից, Նիգերից և Նիգերիայից, որից հետո, ըստ հաղորդումների, ձեռնամուխ են եղել լայնածավալ և ոչ ընտրովի զանգվածային սպանությունների, որոնք իբր ավարտվել են հունվարի 7-ին։ Ավելի ուշ հաղորդագրությունները սահմանում են սպանություններից կորուստները որպես «ծանր», սակայն զոհերի ճշգրիտ թիվը տվյալ պահին որոշված չէ։ Տեղի պաշտոնյաները հղում են արել տեղի բնակիչների ցուցմունքներին, որոնք կարողացել են փախչել գրոհայիններից, նշում են, որ 2000-ից ավելի մարդ է սպանվել կամ անհետ կորել, մինչդեռ մեկ այլ զեկույցում նշվում է, որ կոտորածների ժամանակ զոհվել է առնվազն 100 մարդ։
Նիգերիական կառավարության որոշ պաշտոնյաներ, սակայն, հերքում են տեղի պաշտոնյաների և միջազգային ԶԼՄ-ների զոհերի թվի մասին տվյալները՝ պնդելով, որ իրականում դրանք այնքան էլ շատ չեն, կամ էլ պնդում են, որ կոտորածներն ընդհանրապես չեն եղել, և Նիգերիայի զորքերը հետ են մղել «Բոկո հարամի» գրոհայինների հարձակումը։
Ըստ հաղորդումների՝ Բագա և առնվազն 16 այլ քաղաքներ և ավաններ, ըստ էության, ավերվել են, ավելի քան 30 500 մարդ ստիպված է եղել լքել իրենց տները և փախչել, շատ մարդիկ փորձել են հատել սահմանը՝ փախչելու համար, սակայն շատերը խեղդվել են Չադի լճում կամ հայտնվել են այս լճի կղզիներում։ Որոշ տվյալներով՝ սպանությունների շարքը Բոռնո նահանգի տարածքի 70%-ի վրա «Բոկո հարամ»-ի վերահսկողության հաստատման հետևանք է։


== Ծանոթագրություններ ==
Լոպատինսկի շրջան

Լոպատինսկի շրջան (ռուս.՝ Лопатинский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1928 թվականին։ Վարչական կենտրոնը՝ Լոպատինո։


== Աշխարհագրություն ==
Շրջանի տարածքի մակերեսը կազմում է 1440 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14943 մարդ։ Բնակչության խտությունը կազմում էր 10,38 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գազ կորասերմ

Գազ կորասերմ (լատ.՝ Astragalus campylosema), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
30-50 սմ բարձրությամբ, երկծայր մազիկներով ծածկված, բազմամյա անցողուն խոտաբույս է։ Տերևներն ունեն 12-25 սմ երկարություն։ Տերևիկները երկու կողմից խիտ առսեղմ թավոտ են, 8-12-ական զույգ, էլիպսաձև և բութ գագաթով։ Տերևներին գերազանցող ծաղկաբույլերն ուղիղ ծաղկակիրներով են, բազմաթիվ ծաղիկներով և պտղի ժամանակ երկարացող։ 16-22 մմ երկարությամբ պսակը դեղին է։ 10-17 մմ երկարություն և 3 մմ լայնություն ունեցող ունդերը կախված են և սեղմված ծաղկաբույլի առանցքին։


== Տարածվածություն ==
Հանդիպում է Վերին Ախուրյանի ֆլորիստիկական շրջանում (Ամասիայի, Սալուտի և Բաշգյուղի շրջակայք)։ Հանդիպում է նաև Վրաստանում (Ախալցխայի շրջան) և Անատոլիայում։


== Էկոլոգիա ==
Աճում է վերին լեռնային գոտում՝ ծովի մակարդակից 1850-2100 մ բարձրությունների վրա և մարգագետիններում։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Կրիտիկական վիճակում գտնվող տեսակ է։ Հայկական բարձրավանդակում համարվում է էնդեմիկ տեսակ։ Հայաստանում հայտնի է ընդամենը մեկ պոպուլյացիա՝ ինտենսիվ գյուղատնտեսական գործունեության գոտում։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
(4782) Գեմբլուքս

(4782) Գեմբլուքս (անգլ.՝ Gembloux), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 14-ին Անրի Դեբեոնի և Լեո Հուզիոյի կողմից Վերին Պրովանսում։
Միջին հեռավորությունը Արեգակից կազմում է 2,83867 ա. մ., առավելագույնը մոտենում է 2,6296 ա. մ. հեռավորության վրա և հեռանում 3,0477 ա. մ.։ Արեգակի շուրջ մեկ ամբողջական պտույտ է կատարում 1746,91 երկրային օրվա ընթացքում, իր ուղեծրով շարժվելով միջինում 0,206078 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4782) Գեմբլուքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գյունբախուր (գետ)

Գյունբախուր, գետ Սև ծովի ավազանում, Ճորոխի ձախակողմյան վտակը։ Հոսում է Տրապիզոնի նահանգի Գյումաշխանեի գավառում, Գյումաշխանե քաղաքից հարավ֊արևելք, Ճորոխի վտակ Գյունբախուր գետի հովտում։


== Ծանոթագրություններ ==
Ծովինար Բեքարյան

Վիքիպեդիայում կան հոդվածներ  Բեքարյան ազգանունով այլ մարդկանց մասին:Ծովինար Արայի Բեքարյան (փետրվարի 23, 1940(1940-02-23), Լենինգրադ, ՌԽՖՍՀ, ԽՍՀՄ), հայազգի նկարչուհի, Ռուսաստանի նկարիչների և Սանկտ Պետերբուրգի ակվարելիստների միության անդամ։


== Կենսագրություն ==
Ծովինար Բեքարյանը ծնվել է 1940 թվականին Լենինգրադում, նկարիչներ Արա և Դիա Բեքարյանների ընտանիքում։ Երկրորդ Համաշխարհային պատերազմի տարիներին մոր հետ տարհանվել է Լենինգրադից Սարատովի շրջան, իսկ հետո կարճ ժամանակով տեղափոխվել Հայաստան։ Պատերազմի ավարտից հետո վերադարձել են Լենինգրադ։ Մորը կորցրել է վաղ տարիքում։ Սկզբում ավարտել է Ռեպինի անվան գեղարվեստի ինստիտուտին կից դպրոցը, իսկ 1964 թվականին Գեղարվեստի ակադեմիայի գեղանկարի բաժինը (Ա․ Ա․ Միլնիկովի արվեստանոց)։ Ավարտական տարուց սկսել է ցուցադրվել։ Մասնակցել է Ռուսաստանի և արտասահմանյան բազմաթիվ ցուցահանդեսների։


== Ստեղծագործական կյանք ==
Մասնակցում է «Պետերբուրգի հոգին» (ռուս.՝ Душа Петербурга), «Պետերբուրգի գեղեցկուհի» (ռուս.՝ Петербургская красавица), Պետերբուրգի սպիտակ գիշերները (ռուս.՝ Белые ночи Петербурга), Պետերբուրգյան կավճաներկ (ռուս.՝ Петербургская пастель), «Պետերգոֆի պալատներն ու զբոսայգիները կավճարվեստում» (ռուս.՝ Дворцы и парки Петергофа в искусстве пастели) նախագծերին։ Տարբեր պատկերասրահներում ունեցել է յոթ անհատական ցուցահանդես։ Ծովինար Բեքարյանը դասավանդում է StArt_Ակադեմիայում ակադեմիայում։


== Անդամություն ==
Նկարիչների միության Լենինգրադյան բաժանմունքի անդամ (1964),
ԽՍՀՄ նկարիչների միության անդամ (1966),
Ռուսաստանի նկարիչների միության անդամ (1968),
Սանկտ Պետերբուրգի ակվարելիստների միության անդամ (1998),


== Նկարները ցուցադրվում են ==
Ծովինար Բեքարյանի ստեղծագործությունները մշտական ցուցադրվում են մի շարք պատկերասրահներում և թանգարաններում։

Տրետյակովյան պատկերասրահ,
Ռուսական թանգարան,
Սանկտ Պետերբուրգի պատմության թանգարան,
Վոլոգդայի պատկերասրահ,
Կոմսոմոլսկ Ամուրի կերպարվեստի թանգարան,
Նովգորոդի Պետական միացյալ թանգարան-արգելոց,
Պսկովի Պետական թանգարան-արգելոց,
Բուլղարիայի, Գերմանիայի, Ռումինիայի ԱՄՆ, Ֆրանսիայի մասնավոր հավաքածուներ։


== Ծանոթագրություններ ==
Աննա Կարիմա

Աննա Կարիմա (բուլղար․՝ Анна Карима, 1871, Բերդյանսկ (քաղաք, Ուկրաինա), Բերդյանսկի գավառ, Տավրիկյան նահանգ, Ռուսական կայսրություն - մարտի 6, 1949(1949-03-06), Սոֆիա, Բուլղարիա, ծննդյան անունը՝ Տոդորա Վելկովա), բուլղարացի գրող, թարգմանիչ, խմբագիր, լրագրող, սուֆրաժիստ, կանանց իրավունքների պաշտպան։ Բուլղարիայի կանանց միության համահիմնադիր։ 1901-1906 թվականներին Եղել է միության նախագահը։


== Կենսագրություն ==

Աննա Կարիման ծնվել է 1871 թվականին Բերդյանսկում ցորենի վաճառական, հեղափոխական Տոդոր Վելկովի ընտանիքում։ Միջնակարգ դպրոցն ավարտել է Սոֆիայում։ 1888 թվականին ամուսնացել է Յանկո Սակազովի հետ։ Միասին ունեցել են երեք երեխա։ Հետագայում ամուսնալուծվել են։
Պատանի տարիքից տարվել է գրականությամբ։ Գրել է պատմվածքներ, վեպեր։ Նրա առաջին վեպը՝ «Սովորական պատմություն» հրատարակվել է 1891 թվականին «День» ամսագրում։ 1892-1895 թվականներին խմբագրել է «Праздник» ամսագիրը։ 1894 թվականին Աննա Կարիմայի ընտանիքը տեղափոխվել է Սոֆիա, որտեղ նա ակտիվորեն զբաղվել է սոցիալական բարեփոխումներով։ 1897 թվականին հիմնադրել է Suznanie («Գիտակցություն») միությունը և քարոզարշավ սկսել հանուն կանանց կրթության, այդ թվում կանանց ընդունելության հնարավորություն Սոֆիայի համալսարան։ 1899 թվականից Յուլիա Մալինովայի հետ խմբագրել են Zhenski glas («Կանաց ձայն») թերթը, իսկ 1901 թվականին միասին հիմնադրել են Բուլղարիայի կանանց միությունը։ Կազմակերպությունը 1878 թվականից ի վեր եղել է Բուլղարիայում տեղակայված 27 տեղական կանանց հարցերով զբաղվող կազմակերպությունների հովանավոր կազմակերպությունը։ Այն հիմնադրվել է որպես պատասխան 1890-ական թվականներին կանանց կրթության և համալսարանական կրթության մատչելիության սահմանափակումներին` նպատակ ունենալով հետագայում նպաստել կանանց ինտելեկտուալ զարգացմանը, մասնակցությանը, կազմակերպել ազգային կոնգրեսներ և Zhenski glas թերթն օգտագործել որպես օրգան։ 1906 թվականին հեռացել է Բուլղարիայի կանանց միությունից և հիմնադրել կանանց մրցակից կազմակերպությունը՝ Ravnopravie («Հավասար իրավունքներ», 1908-1921 թվականներ), շրջագայել երկրում՝ հանդես գալով կանանց իրավունքների բարեփոխման վերաբերյալ դասախոսություններով։ 1918 թվականին բացել է Բուլղարիայում աշխատող մայրերի առաջին առօրյա խնամքի կենտրոնը։ 1921-1928 թվականներին քաղաքական պատճառներով աքսորվել է։


== Ծանոթագրություններ ==


== Արտաքին հղումներ ==
Ана Карима в Литературен свят
Катя Кузмова-Зографова, «Жена без място», в. «Литературен форум», бр. 24 (508), 18 юни 2002.


== Աղբյուրներ ==
"Енциклопедия България", том 3, Издателство на БАН, София, 1982, стр. 352.
Francisca de Haan, Krasimira Daskalova & Anna Loutfi: Biographical Dictionary of Women's Movements and Feminisms in Central, Easterna and South Eastern Europe, 19th and 20th centuries Central European University Press, 2006
Blanca Rodriguez Ruiz & Ruth Rubio-Marín: The Struggle for Female Suffrage in Europe: Voting to Become Citizens 2012
Ակնտոս

Ակնտոս, գյուղ Արևմտյան Հայաստանում, Էրզրումի վիլայեթի Սպերի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պոկրովսկոե (գյուղ, Կրիվոգրադի շրջան)

Անվան այլ կիրառումների համար տե՛ս՝ ՊոկրովսկոեՊոկրովսկոե (ուկրաիներեն՝ Покровське), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Պոկրովսկոե գյուղում բնակվում էր 1 026 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գենոտիպ

Գենոտիպ, օրգանիզմի գեների ամբողջություն։ Գենոտիպը, ի տարբերությունը գենոֆոնդ հասկացության, բնութագրում է անհատին այլ ոչ թե տեսակը։ Նեղ իմաստով գենոտիպը որոշակի օրգանիզմի գենի կամ տեղաբաշխման ալելների համադրություն է։ Գենոտիպի որոշման գործընթացը կոչվում է գենոտիպավորում։ Գենոտիպը, շրջակա միջավայրի գործոնների հետ միասին, որոշում է օրգանիզմի ֆենոտիպը։ Ավելին, տարբեր գենոտիպերով տառապող անհատները կարող են ունենալ նույն ֆենոտիպը, և նույն գենոտիպ ունեցող անձինք տարբեր պայմաններում կարող են տարբերվել միմյանցից։
«Գենոտիպ» տերմինը «գեն» և «ֆենոտիպ» տերմինների հետ միասին ներդրվել է գենետոլոգ Վ. Լ. Յոհանսենի կողմից 1909 թվականին «Elemente der exakten Erblichkeits lehre» գրքում։


== Ծանոթագրություններ ==


== Գրականություն ==
Большая советская энциклопедия: В 30 т. — М.: «Советская энциклопедия», 1969—1978.


== Արտաքին հղումներ ==
Камшилов М. М. Фенотип и генотип в эволюции (второе издание статьи, впервые изданной в 1972 году) // Русский орнитологический журнал. — 2008. — Т. 416. — № 17. — С. 675-694.
Johannsen W. The Genotype Conception of Heredity.(անգլ.) // The American Naturalist. — 1911. — Т. 45. — С. 129-159.
Միշուկովո (գյուղ, Ելնինսկի շրջան)

Անվան այլ կիրառումների համար տե՛ս՝ ՄիշուկովոՄիշուկովո (ռուս.՝ Мишуково), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալբերտ Ղուլյան

Ալբերտ Գարեգինի Ղուլյան (մայիսի 2, 1938(1938-05-02)), հայ ռադիոֆիզիկոս։ Ֆիզիկամաթեմատիկական գիտությունների դոկտոր (1990 թ.), պրոֆեսոր (1992 թ.): Հայաստանի գիտությունների ազգային ակադեմիայի թղթակից անդամ (2000 թ.), Հայաստանի գիտությունների ազգային ակադեմիայի իսկական անդամ (2014 թ.)։


== Կենսագրություն ==
Ալբերտ Ղուլյանը ծնվել է Շահումյանի շրջանի Ղարաչինար գյուղում, ուսուցիչների ընտանիքում։ 1960 թվականին ավարտել է Երևանի պետական համալսարանը։ 1975 թվականից Հայաստանի գիտությունների ազգային ակադեմիայի Ռադիոֆիզիկայի և էլեկտրոնիկայի ինստիտուտի բաժնի վարիչ։ Դասավանդում է Հայաստանի պետական ճարտարագիտական համալսարանում, դոցենտ, պրոֆեսոր (1975 թ.)։
Գիտական գործունեությունը վերաբերում է գերբարձր հաճախականությունների տիրույթում աղմկային ազդանշանների բարձր զգայնությամբ ընդունիչ համակարգերի ստեղծման, ռադիոաստղագիտական մեթոդներով անտենաների բնութագրերի ուսումնասիրության, ժողովրդական տնտեսության և պաշտպանության բնագավառում ռադիոֆիզիկական համակարգերի ստեղծմանը։


== Պարգևներ ==
ՀԽՍՀ պետական մրցանակի դափնեկիր, 1988 թ.
Անանիա Շիրակացու մեդալ, 2011 թ.
Գարեգին Նժդեհի մեդալ, 2011 թ.


== Ծանոթագրություններ ==
Լա Սելյերա դե Տեր

Լա Սելյերա դե Տեր (իսպ.՝ La Cellera de Ter), մունիցիպալիտետ Իսպանիաում, գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սելվա շրջանում։ Տարածքը կազմում է 14,63 կմ2։ Բնակչությունը՝ 2141 մարդ (2010 թվականի տվյալներով)։


== Արտաքին հղումներ ==
Página oficial del Ayuntamiento Archived 2008-06-04 at the Wayback Machine.
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Լավանիո

Լավանիո  (իտալերեն՝ Lavagno), կոմունա Իտալիայում՝ Վենետո մարզի Վերոնա գավառում։
Բնակչությունը՝ 6222 մարդ (2004 թվականի տվյալներով)։ Խտությունը կազմում է 426 մարդ/կմ²։ Տարածքը` 14,65 կմ²։ Փոստային ինդեքս` 37030։ Հեռախոսային կոդ՝ 045։
Լավանիոն սահմանակից է Կալդիերո, Կոլոնիոլա այ Կոլլի, Իլլազի, Մեցանե դի Սոտո և Սան Մարտինո Բուոն Ալբերգո համայնքներին։
Կոմունայի հովանավորն է Սուրբ Պետրոս առաքյալը։ Տոնը նշվում է ամեն տարի հունիսի 29-ին։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Ադիլջևազ (գետակ)

Ադիլջևազ, գետակ Հայկական լեռնաշխարհում, Արածանիի ավազանում, Խուլփ գետի վտակ։


== Ծանոթագրություններ ==